title: Ede tir ayik (suterot)
text: Primo Levi is Alberto va konaka dikiafa zinera su eksudad, i va zinera laumasa va karolara ka konak stolenik ke pemaxo. Kore sinafa bliragropa zavzad milafa, batcoba va kiewaca tiskar. Wori sopera va tan dositik va bata plinafa satolera me tenutcer : koridan gu divroidara va tane aytase cade, bantan gu vrayara zo lanzar. Kore me tir tel taneaf vrayanik, pune va krunguca al vider ise vol al soawer. Kinokafo gu levgasuca, Alberto is Primo flecud da va sint kaldisuked : kore va konaka nistura al tceded, pune soe tid empanik.